(ఆంధ్రజ్యోతి గల్ఫ్ ప్రతినిధి) పొట్ట కూటి కోసం దేశం కాని దేశం వెళ్లిన ఆ కార్మికుడు తనకు రావాల్సిన బకాయిల కోసం కాళ్లరిగేలా తిరిగి తిరిగి అలసిపోయి.. గుండెపోటుతో మరణించాడు. జగిత్యాల జిల్లా మెట్పల్లి ప్రాంతానికి చెందిన పొన్నం సత్యనారాయణ (48) 20 ఏళ్ల క్రితం సౌదీ అరేబియాకు ఉపాధి కోసం వెళ్లాడు. ఒక నిర్మాణ సంస్ధలో పని చేస్తుండగా 2015 సంవత్సరం నుంచి చమురు సంక్షోభం కారణంగా పనులు తగ్గడంతో సకాలంలో జీతాలు లేక ఇబ్బందులను ఎదుర్కొంటున్నాడు. కార్మికుల బకాయిల చెల్లింపు కోసం కంపెనీ యాజమాన్యంపై సౌదీ ప్రభుత్వం ఒత్తిడి తీసుకొచ్చింది. దశల వారీగా బకాయిలు చెల్లిస్తున్న తరుణంలో సత్యనారాయణ గుండెపోటుతో మరణించడంతో తోటి కార్మికులు తీవ్ర విషాదంలో మునిగిపోయారు.
(aandhrajyoti galf pratinidhi) potta kooti kosam desham kaani desham vellina aa kaarmikudu tanaku ravalsina bakaayila kosam kallarigela tirigi tirigi alasipoi.. gundepotutho maraninchaadu. jagityaala jilla metpalli praantaaniki chendina ponnam satyanarayana (48) 20 ella kritam soudi arebiaku upaadhi kosam vellaadu. oka nirmaana samsdhalo pani chestundagaa 2015 samvatsaram nunchi chamuru sankshobham kaaranamgaa panulu taggadamtho sakaalamlo jeetaalu leka ibbandulanu edurkontunnadu. kaarmikula bakaayila chellimpu kosam company yaajamaanyampai soudi prabhutvam ottidi teesukochindi. dasala vaareegaa bakaayilu chellistunna tarunamlo satyanarayana gundepotutho maraninchadamtho thoti kaarmikulu teevra vishaadamlo munigipoyaaru.